Infusjonssett, ulike typer:

Til infusjonsposer brukes infusjonssett 15 μm filter uten lufting

Til glassflasker brukes infusjonssett med 15 μm filter og lufting

Til infusjonspumper (volumpumper) brukes egne sett med 15 μm filter

Til sprøytepumper brukes egne infusjonsslanger, evt. med inline-trykkmåling

Spesial-infusjonssett til infusjons- og sprøytepumper:

Lav-absorberende sett: Innsiden av slangen er foret med polyethylen (PE) for å hindre opptak av legemiddel i plasten og for å hindre at stoffer fra plasten går ut i væsken

Til infusjonspumpen Alaris GP: Inf.sett 60953V (BD Norge AS)

Til sprøytepumpen Alaris CC: Inf.sett G30302V (BD Norge AS)

Lysresistent sett: Slangen er gul/orange for å beskytte legemiddel mot lys

Til infusjonspumpen Alaris GP: Inf.sett 60643 (BD Norge AS)

Til sprøytepumpen Alaris CC: Inf.sett MFX 2294 (BD Norge AS). Dette settet er i tillegg foret med polyethylen (PE), slik at det er lav-absorberende

Skiftefrekvens infusjonssett:

Infusjonssett i kontinuerlig bruk som kun brukes til blanke væsker skiftes hvert 4. døgn. Gjeldende også ved blanke væsker med ikke-fettholdige tilsetninger. Eksempel på vandige tilsetninger: Bricanyl, Kalium, Dopamin

Unntak: Infusjonssett til epidural infusjon av Standard EDA, se avsnitt under

Sett til antibiotika: Kan håndteres på samme måte som for blanke væsker. Samme infusjonssett kan brukes til flere antibiotika. Forutsetter at de aktuelle legemidlene er kompatible med væsken (eks. ciprofloxacin skal gis i sett som det ikke er gitt legemidler i tidligere i pga fare for utfelling). Når antibiotikavæsken er infundert, og kammeret på settet er tømt, må det umiddelbart henges opp en minibag med NaCl 9 mg/ml og infunderes 20-25 ml – med samme infusjonstakt.

Unntak: For legemidler som ikke er forlikelige med NaCl. Det skylles da først med Glukose 50 mg/ml, deretter med NaCl 9 mg/ml (eks. ved amiodarone, amfotericin B).

Sett til infusjon av:

Fettemulsjon/lipidholdige ernæringsløsninger skal skiftes innen 24 timer

Propofol skal skiftes innen 12 timer

Albumin skal skiftes innen 24 timer

Intermitterende infusjoner, dvs. pause mellom infusjonsposene:

Infusjonssett brukt til intermitterende infusjoner uten frakobling fra den intravenøse inngangen skiftes innen den vanlige skiftefrekvensen, dvs. det er infusjonsvæsken som

avgjør settes brukstid (f.eks. fett).

Gjelder også sett med 150 ml doseringskammer.

Frakobling av infusjonssett:

Ved midlertidig frakobling fra den intravenøse inngangen pga. transport til røntgen e.l., kan settet kobles til igjen og benyttes videre - ref. vanlig skiftefrekvens

Merknad: Gjelder kun ved korrekt utført desinfeksjonsrutine med Klorhexidinsprit 5 mg/ml, både ved fra- og tilkoblingen, samt bruk av steril propp på både infusjonssettet og i.v. inngangen

Skiftefrekvens 3-veiskraner m/ 10 cm forlengelse:

Skiftefrekvens ved bruk til SVK: (sentralvenøst kateter)

Enten hver 4. dag, samtidig med skifte av infusjonssett

Eller senest hver 7. dag, samtidig med skifte av transparent bandasje på innstikkssted

Skiftefrekvens ved bruk til PVK: (perifer venekanyle)

Enten hver 4. dag, samtidig med skifte av infusjonssett

Eller senest hver 7. dag

Skiftefrekvens infusjonssett til epidural infusjon av «Standard EDA»:

«Standard EDA», «Ropivacain 2 mg/ml» eller andre poser/kassetter til epidural infusjon kan brukes i inntil 3 døgn under følgende forutsetninger:

Preparatet skal være fremstilt av industri eller i apotek og være holdbart i 3 døgn

Merknad: Etter tilkopling av infusjonssett og filter, skal det lukkete systemet ikke åpnes. Dersom det likevel må åpnes, synker maksimal brukstid til 24 timer, tilsvarende Sterile legemidler - veiledende brukstid og oppbevaring etter anbrudd

Dvs. at infusjonssettet her skiftes samtidig med posen etter 3 døgn.

Må posen skiftes før 3 døgn, skiftes også infusjonssettet.

Transfusjonssett:

Erytrocyttkonsentrat, trombocyttkonsentrat og plasma (Octaplasma®/ Lyoplas) skal transfunderes gjennom transfusjonssett med standard blodfilter. Veiledende porestørrelse er 150-250 μm.

Sørg for at filterkammeret er helt fylt og dråpekammeret 1/3 fylt.

Til erytrocyttkonsentrat og plasma kan det brukes transfusjonssett som er brukt til andre blodkomponenter, men brukstiden må ikke overstige 6 timer.

Til trombocyttkonsentrat og fullblod skal det brukes nytt sett, men flere produkter av samme type kan gis med samme transfusjonssett.

Til plasmaderiverte legemiddel kan det brukes standard infusjonssett.

Skiftefrekvens: Transfusjonssett brukt til blod/blodprodukter skal skiftes innen 6 t.

Transducersett (trykkmålingssett) med/uten kontinuerlig flushing:

Skiftefrekvens: Transducere og øvrige systemkomponenter (slanger, kontinuerlig flushingutstyr) skal skiftes hver 96. time (4 døgn).

Referanser

Interne referanser

1.2.1.2-02	Infusjonssett og transfusjonssett, etterskylling / volum
1.2.1.2-04	Ventiler til infusjonssett, intravenøst og epiduralt
1.2.2.1-12	Forankring i lov og forskrift
1.2.2.3-05	Sterile legemidler - veiledende brukstid og oppbevaring etter anbrudd
1.2.2.6.1-08	Legemidler med krav til PVC- eller ftalat-frie beholdere og infusjonsutstyr
1.2.9.5-01	Forebygging av infeksjoner ved bruk av intravaskulære katetre
1.2.12-01	Transfusjon

Eksterne referanser

Endringer siden forrige versjon

Lagt til interne referanser 1.2.2.6.1-05 og 1.2.2.6.1-06.

Smittevernhåndboken: Forebygging av infeksjoner ved bruk av intravaskulære katetre